

 REPUBLIKA HRVATSKA

OSJEČKO-BARANJSKA ŽUPANIJA

 OPĆINA ČEPIN

 OPĆINSKO VIJEĆE

KLASA: 601-01/20-01/6

URBROJ: 2158/05-20-1

Čepin, 23. studenoga 2020.

Temeljem članka 19. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17. i 98/19.) i članka 32. Statuta Općine Čepin („Službeni glasnik Općine Čepin“, broj 5/20.-pročišćeni tekst) Općinsko vijeće Općine Čepin na svojoj 27. sjednici održanoj dana 23. studenoga 2020. godine, donijelo je

PROGRAM

javnih potreba u predškolskom odgoju na području Općine Čepin za 2021. godinu

Članak 1.

Ovim Programom utvrđuju se potrebe u predškolskom odgoju na području Općine Čepin za 2021. godinu.

Članak 2.

Aktivnosti iz Programa od značaja su za razvoj predškolskog odgoja u Općini Čepin i istim se financira potreba za organiziranjem rada vrtića na području Općine Čepin i predškolski minimum propisan zakonom.

Članak 3.

Financijski iskazano tijekom 2021. godine će se ukupnom svotom od 2.135.000,00 kuna (slovima: dvamilijunastotridesetpettisućakuna) financirati materijalni rashodi kako slijedi:

|  |  |  |
| --- | --- | --- |
| **POZICIJA** | **OPIS** | **RASHOD** |
| 150 | DJEČJI VRTIĆ OSIJEK (ČEPIN) | 2.000.000,00 |
| 764 | PREHRANA PREDŠKOLA VUKA | 6.000,00 |
| 151 | DJEČJI VRTIĆ VUKA (BEKETINCI) | 40.000,00 |
| 303 | TROŠAK PREDŠKOLE | 3.000,00 |
| 746 | MONTESSORI I DIDAKTIČKI MATERIJAL ZA OBRT SUNCE | 7.000,00 |
| 772 | DADILJE | 75.000,00 |
| 152 | DIDAKTIČKA OPREMA (ČEPIN) | 4.000,00 |
|  | **SVEUKUPNO**  | **2.135.000,00** |

Članak 4.

Ovaj Program stupa na snagu osmog dana od dana objave u „Službenom glasniku Općine Čepin“, a počinje se primjenjivati od 01. siječnja 2021. godine.

PREDSJEDNIK

 OPĆINSKOG VIJEĆA

 Robert Periša, dipl. oec.